Класік беларускай літаратуры Якуб Колас быў не толькі славутым паэтам, навукоўцам, настаўнікам, але і духоўным апекуном таленавітых асоб. Сярод тых, з кім паэт сябраваў і каму спрыяў, – мастакі Таццяна Жырмунская, Сямён Герус, Галіна Гарэлава, Янка Лабкоўскі, скульптар Заір Азгур... Таму і нядзіўна, што менавіта ў Доме Песняра, дзе з часоў жыцця гаспадара пануе творчая атмасфера, адкрыецца выстаўка мастацкіх работ знакамітага беларускага мастака Міхаіла Басалыгі.